kardosdrur/scandi-wiki huggingface dataset:
Jørgen Kraglund

Jørgen Kraglund (født 25. maj 1943 i Hjørring) er en dansk grafiker. Uddannet grafiker fra Den Grafiske Højskole i København 1970. Fra 1971 til 2005 fastansat som illustrator m.m. på det kulturhistoriske og arkæologiske tidsskrift Skalk og det tilknyttede forlag Wormianum. Han modtog i 2005 Forening for Boghaandværks ærespris, der gives for "en særlig indsats ved udgivelsen af veludførte bøger."

Kraglunds illustrationer er utallige og har et meget karakteristisk udtryk. Blandt (kultur)historikere og arkæologer er de velkendte og højt værdsatte for deres akkuratesse og enkle, men alligevel detaljerede streg. Ofte benyttes også en karakteristisk nuanceret, akvarellignende farvelægning, der spænder fra det sarte og delikate udtryk, til det krasse farvevalg, og de er generelt meget visuelt dragende. 

Motiverne er – i sagens natur – ofte fortidsminder, f.eks. rentegninger af udgravningsresultater (en gravhøj gennemskåret, en rekonstrueret middelalderborg osv.), men lige så ofte har han illustreret hele værker, f.eks. kildeskrifter. Af og til har han opnået bred folkelig påskønnelse, bl.a. med Globs brændevinsbog (Wormianum, 1972), og for sin medvirken på den (for danskere) efterhånden legendariske tidstavle fra Skalk, hvor man følger mennesket fra istiden indtil i dag, som hænger i mange klasselokaler landet over (idé: Harald Andersen, tegning: Jens Bech. Tavlen blev senest revideret i 2007).

Eksterne kilder/henvisninger 
 Tidsskriftet Skalk
 Forlaget Wormianum 
 Skalks tidstavle forklaret 
 Portræt i Kristeligt Dagblad 19.05. 2005 i anledning af Foreningen for Boghaandværks ærespris.
 Ærespris til grafiker. Bogmarkedet nr. 11, 2005. 
 Revision af Skalks tidstavle. Berlingske Tidende, 22.04. 2007.

Tegnere fra Danmark
Illustratorer fra Danmark
Personer fra Hjørring
FK Borac Banja Luka

FK Borac er en fodboldklub fra byen Banja Luka i Republika Srpska i Bosnien-Hercegovina. Klubben er en af de mest succesfulde i Republika Srpska. Klubben har vundet mesterskaet i Bosnien-Hercegovina (2010-11) og mesterskabet i Republika Srpska fire gange 2000–01, 2005–06, 2007–08, 2016–17.

Klubben blev stiftet i 1926 som Radnicki Sportski Klub, hvilket betyder arbejdernes sportsklub. I 1945 skiftede den til sit nuværende navn, der betyder "kæmper". I 1961 avancerede klubben for første gang til Jugoslaviens bedste liga.

Storhedstiden var i 1970'erne, hvor de fleste sæsoner blev spillet i den bedste liga, og i 1975 blev det til en plads i den jugoslaviske cupfinale, som dog blev tabt; samt de senere år inden Jugoslaviens opløsning i halvfemserne. Som den eneste vandt klubben pokalfinalen i 1988 som 2. liga mandskab.

Klubben har også et kendt håndboldhold på kvindesiden: RK Borac Banja Luka.

Titler 
 Bosniske mestre (2): 2010/11, 2020/21
 Bosniske pokalmestre (1): 2009-10

Europæiske deltagelse 

Fodboldklubber i Bosnien-Hercegovina
Etableret i 1926
Junior-VM i håndbold 1995 (kvinder)

Juniorverdensmesterskabet i håndbold 1995 for kvinder var det 10. junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 20 hold blev afviklet i Brasilien i perioden 5. – 17. september 1995.

Mesterskabet blev vundet af Rumænien, som i finalen besejrede Danmark med 28-24. Bronzemedaljerne gik til Norge, som vandt 26-24 over Sydkorea i bronzekampen. Sejren var Rumæniens første ved junior-VM for kvinder – holdets indtil da bedste resultat havde været bronzemedaljerne i 1977. Det var også første gang siden 1977, at mesterskabet ikke blev vundet af Sovjetunionen eller Rusland.

Slutrunde

Indledende runde 

De 20 hold spillede i den indledende runde i fire grupper med fem hold. Hver gruppe spillede en enkelturnering alle-mod-alle, og de tre bedst placerede hold i hver gruppe gik videre til ottendedelsfinalerne, mens firerne og femmerne gik videre til kampene om de sidste fire pladser i ottendedelsfinalerne.

Gruppe A

Gruppe B

Gruppe C

Gruppe D

Finalekampe

Placeringskampe 

Placeringskampene om 5.- til 8.-pladserne havde deltagelse af de fire tabere fra kvartfinalerne. De fire hold mødte i to semifinaler, hvorfra vinderne gik videre til kampen om 5.-pladsen, mens taberne måtte tage til takke med at spille om 7.-pladsen

Placeringskampene om 9.- til 16.-pladserne havde deltagelse af de otte tabere fra ottendedelsfinalerne. De otte hold mødtes først i fire kvartfinaler, hvorfra de fire vindere gik videre til semifinalerne, mens de fire tabere blev placeret som nr. 13-16. Fra de to semifinaler gik vinderne videre til kampen om 9.-pladsen, mens taberne måtte tage til takke med at spille om 11.-pladsen

Kilder / eksterne henvisninger 
IHF – 1995 Women Junior BRA   
World Handball Archive – Women Junior Handball XII World Championship 1995 Brazil

Noter 

VM i håndbold
Håndbold i 1995
Kvindehåndbold
Globus (flertydig)

Globus, Globe, Globen eller lignende kan henvise til flere emner:

 Globus – et kugleformet kort
 Globus Cykler – en tidligere dansk cykelfabrik
 De forenede Chokolade- og Konfektfabriker Globus – en tidligere dansk chokoladefabrik
 Globe, Arizona – en by i Arizona
 Globen – en arena i Stockholm
 Globe Theatre – et teater i London
 "globe" – en japansk popgruppe
 GLOBUS – supermarkedskæde i Tyskland, Tjekkiet og Rusland.
Noel Kempff Mercado nationalpark

Noel Kempff Mercado nationalpark er med en areal på 1 523 000 hektar, en af de største nationalparker i Amazonas. Den ligger i den nordøstlige del af departementet Santa Cruz i Bolivia på grænsen til Brasilien.

Nationalparken blev grundlagt i 1979 under navnet Huanchaca nationalpark. Sit nuværende navn fik den i 1988 hvor den også blev udvidet. Parken blev yderligere udvidet i 1996. I år 2000 kom parken på UNESCOs verdensarvsliste.

se også 
Bolivias nationalparker

Eksterne links 

 UNESCO World Heritage Centre – Noel Kempff Mercado National Park

Nationalparker i Bolivia
Verdensarvsområder i Bolivia
Islands håndboldlandshold (damer)

Islands håndboldlandshold for kvinder er Islands landshold i kvindehåndbold. Holdet endte på en 15.-plads ved EM í 2010 . Det var første gang Island deltog i EM på kvindesiden.

Resultater

VM 
  2011: 12.-plads

EM 
  2010: 15.-plads
  2012: 15.-plads

Noter

Eksterne henvisninger 
 Islands håndboldforbunds hjemmeside
 Kampe spillet af Islands kvindehåndboldlandshold hos EHF 

Landshold (damer)
Kvindehåndboldlandshold
Researchkollektivet Redox

Researchkollektivet Redox er en venstreorienteret og autonom researchgruppe, der samler informationer og udgiver nyheder og rapporter om den danske højrefløj. Gruppen blev dannet i vinteren 2005-2006. Gruppen er tilmeldt pressenævnet.

Om gruppen 
Redox startede i vinteren 2005-2006, i februar 2006 blev hjemmesiden lanceret, gruppen er en efterfølger til Demos dokumentationsgruppe, da en yngre gruppe ville tage over på egne præmisser og med en ny mediestrategi, det researcharbejde som foregår startede allerede i 1970'erne. Navnet Redox kommet af ordene research og dokumentation.

Ifølge gruppen selv blev deres afsløringer første gang brugt i medierne da Ekstra Bladet i sommeren 2006 fik hjælp til at afsløre Dansk Fronts ledelse. Året efter udgav gruppen i august bogen Postboks 38, der handler om den nazistiske produktion af musik, tøj og merchandise i Nordeuropa.

Gruppens primære arbejde består i at drive hjemmesiden Redox.dk, der indeholder nyheder om og analyser af det, der angives som den ekstreme højrefløj. Gruppen fungerer desuden som informationskilde for aviser m.m. Ifølge dem selv er Researchkollektivet Redox drevet af journalister og andre fagfolk. Det er hævdet at gruppens indsamlede personfølsomme oplysninger har været misbrugt af medlemmer af den venstreradikale militante organisation Antifascistisk Aktion (AFA). Ifølge gruppen selv har de flere gange tippet politiet, i forbindelse med at finde overfaldsmænd, andre tip har ført til ransagninger af højreekstremisters hjem og i nogen tilfælde fund af våben.

ORG-sagen 
I sommeren 2011 fik Politiken udleveret en mængde dokumenter af Redox, som angaves at beskrive netværket ORG, disse oplysninger blev brugt i en række artikler på nyhedsmediet, Redox offentliggøre samtidigt en rapport om ORG. Det er blevet hævdet, at dokumenterne er fremskaffet ved hacking af computere og på anden ulovlig vis. Den 21. september 2011 fik Redox' webhost Surftown påbud af Datatilsynet om at fjerne Redox' ORG-rapport fra internettet, siden var længe lukket ned derefter.

Københavns Politi har opgivet at retsforfølge i forbindelse med det ulovlige register, men i april 2013 meddelte anklagemyndigheden, at der rejses tiltale mod syv personer tilknyttet Researchkollektivet Redox for hacking, ulovlig indsamling af personoplysninger samt vold og hærværk. Retssagen begyndte i september 2013, samme måned genåbnede gruppen sin hjemmeside, efter de havde tilmeldt sig pressenævnet og fået en ansvarshavende redaktør.

Ved den efterfølgende retssag blev fire personer fra Redox fundet skyldige i hæleri med hackede oplysninger og en enkelt person skyldig i vold.

Litteratur

Udgivelser af Redox 
 Postboks 38, bog udgivet april 2007
 Århus -08, rapport udgivet i august 2008
 ORG, rapport udgivet i august 2011
 Demokratiske nazister, rapport udgivet september 2013

Andre 
Litteratur der behandler omtalte ORG-sag:
 Ole Hasselbalch: Politiken-affæren. Historien om et dagbladsangreb på demokratiet; 2012; .

Referencer

Eksterne henvisninger 
 Researchkollektivet Redox

Politik
Venstreekstremisme
Grupper
Adolph Friedrich von Staffeldt

Adolph Friedrich von Staffeldt (1660 – 1735) var en dansk officer.

Han var søn af Joachim Albrecht von Staffeldt og kom til Danmark i begyndelsen af 1700-tallet. Han døde som dansk generalmajor.

Kilder 
 Hakon Stangerup, "Schack von Staffeldt", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Adolph Friedrich
Generalmajorer fra Danmark
Danskere i 1700-tallet
Quadrophenia

Quadrophenia er et album og en rockopera udgivet i 1973 af og med The Who. Det er gruppens andet store hovedværk i stil med Tommy, der udkom i 1969. 

Den handler om en gruppe mods i midttressernes England og deres kamp mod den anden store gruppe, rockerne. Historien er også om problemer og dilemmaer i ungdommen såsom kærlighed og stoffer, familierelationer og venskaber.
 
Quadrophenia er filmatiseret med bl.a. Sting i en hovedrolle – her er bare ikke alle sangene fra det oprindelige album med.

Album fra 1973
Rockalbum fra Storbritannien
Webprojektet livets træ

Tree of Life Web Project (Webprojektet Livets Træ) er et igangværende internetprojekt, der skal formidle viden om biodiversiteten og fylogenesen for livet på jorden.  Dette samarbejsdsprojekt blev indledt i 1995 og skrives af biologer over hele kloden. Artiklerne bliver kontrolleret efter peer review-metoden. 

Siderne er forbundet hierarkisk, sådan at de danner det evolutionært opståede, forgrenede livstræ, der er organiseret efter de biologiske grupper. Hver side indeholder viden om en enkelt gruppe af organismer, som er opstillet i en forgrenet, trælignende grafik. På den måde vises det hypotetiske slægtskab mellem forskellige grupper af organismer.

I 2009 løb projektet ind i økonomiske problemer i forhold til University of Arizona. Sider og materiale, som er blevet indsendt efter den tid, er underkastet en betydeligt længere godkendelsesperiode, da kontrollen af dem nu udføres af en lille gruppe af frivillige.

Se også 
 Livets træ (biologi)
 Encyclopedia of Life
 Charles Darwin

Eksterne links 
 Tree of Life's forside 
 Om webprojektet "Tree of Life" 
 David R. Maddison, Katja-Sabine Schulz og Wayne P. Maddison: The Tree of Life Web Project (pdf), side 19–40 i Zootaxa, 2007, 1668 side 1–766 
 EurekAlert: "Tree of Life"-projektet får flere grene og blade 

Biologi
Netdatabaser
KF Skënderbeu Korçë

KF Skënderbeu er en fodboldklub hjemmehørende i byen Korçë i Albanien.
Klubbens navn er opkaldt efter albaniens største helt nogensinde: Skenderbeg.
Klubben blev stiftet i 1909 af politikeren og poeten Hilë Mosi under navnet Vllazëria, og er dermed den ældste klub i Albanien.
Skenderbeu vandt det første mesterskab i 1933, og har siden deltaget i 3 pokalfinaler, men tabt dem alle.

Titler 
 Albanske mestre (2): 1933, 2010-11
 Albanske pokalmestre (0):

Europæiske deltagelse 

Fodboldklubber i Albanien
Etableret i 1909
Livets træ (biologi)

Charles Darwin foreslog, at fylogeni, arternes udviklingsmæssige slægtskab over tid, kunne udtrykkes ved en metafor, han kaldte Livets Træ (Tree of Life). Den moderne videreudvikling af denne tanke kaldes det fylogenetiske træ.

Livets træ i nutiden 

Træmodellen betragtes stadig som gyldig for eukaryotiske livsformer. I 2010 har forskning i de ældste grene af det eukaryotiske træ antydet et billede med enten fire eller to overordnede grupper. Der synes dog ikke at være enighed endnu, og Roger og Simpson konkluderede i en anmeldelse, at "med det nuværende tempo i udviklingen af vores forståelse af det eukaryotiske livstræ, bør vi fare frem med forsigtighed."

Biologer anerkender nu, at prokaryoterne, bakterierne og arkerne har evnen til at overføre genetisk information mellem ubeslægtede organismer via vandret genoverførsel (Horizontal Gene Transfer (HGT)). Rekombination, fordobling og tab eller skabelse af gener er nogle af de processer, som gør, at arveanlæg kan overføres indenfor og mellem bakterie- og arkarter, hvad der skaber ændringer, som ikke skyldes ”lodret overførsel” (= arv).
Der er mere og mere viden om HGT blandt prokaryoterne både på encelle- og flercelleniveau, og det synspunkt vinder frem, som påstår, at Livets Træ giver et ufuldstændigt billede af livets udvikling. Det har været et nyttigt redskab i forståelsen af de grundlæggende processer bag udviklingen af prokaryoterne, men det kan ikke fuldstændigt forklare situationens kompleksitet.

Se også 
 Webprojektet livets træ
 Vandret genoverførsel

Noter

Litteratur 
 Charles Darwin: On the Origin of Species by Means of Natural Selection, or the Preservation of Favoured Races in the Struggle for Life, 1. udg., 1859, . Se onlineudgaven
 Charles Darwin: On the Origin of Species by Means of Natural Selection, or the Preservation of Favoured Races in the Struggle for Life, 6. udg., 1872.
 W. Ford Doolittle og Eric Bapteste: Pattern pluralism and the Tree of Life hypothesis i PNAS, 2007, 104, 7, side 2043-2049. Se et abstract online)
 Lisa Zyga (hos PhysOrg.com): Scientists say Darwin's 'Tree of Life' not the theory of everything

Eksterne links 
 Tree of Life Web Project  
 Science Magazine: Tree of Life 
 Science Magazine: Specialnummer om Tree of Life 
 Om beskæringerne af Tree of Life  
 Garret Neske: The Tree of Life 
 The University and Jepson Herbaria: The Green Tree of Life 

Biologi

fr:Arbre évolutionnaire
ro:Arbore filogenetic
Tobol FK

Tobol FK er en kasakhstansk fodboldklub fra byen Kostanay. Den spiller sine hjemmekampe på Central Stadion.
Klubben var med, da den Kasakhstanske Liga blev oprettet i 1992, men hvor den i starten spillede med i bunden, har der været medaljer i 7 af de seneste 8 sæsoner, og endelig guld i 2010.

Titler 
 Kasakhstanske mestre (2): 2010, 2021
 Kasakhstanske pokalmestre (1): 2007

Historiske slutplaceringer

Europæiske deltagelse

Noter 

Tanay
Tanay
Ruslands håndboldlandshold (herrer)

Ruslands håndboldlandshold er det russiske landshold i håndbold. Det kontrolleres af det russiske håndboldforbund, Sojuz gandbolistov Rossii. Rusland er udpeget af det internationale håndboldforbund, International Handball Federation og det europæisk håndboldforbund, European Handball Federation som arvtageren af Sovjetunionens resultater frem til 1990 og af det forenede hold ved OL i 1992. Det forenede hold bestod af atleter (deriblandt håndboldspillere) fra tolv af de femten tidligere Sovjetrepublikker. Estland, Letland og Litauen deltog som selvstændige nationer.

Ruslands, Sovjetunionens og det forenede holds resultater

OL

VM

EM

Seneste trup 
Truppen til: VM i håndbold 2017 

Træner:  Dmitrij Torgovanov

Referencer

Eksterne henvisninger 

Herrehåndboldlandshold
Håndboldlandshold (herrer)
Henning Ipsen

(Carlo) Henning Ipsen (16. april 1930 i Klemensker – 26. marts 1984 i Kerteminde) var en dansk forfatter, der bl.a. har skrevet novellen "Kikkerne" samt oversat adskillige udenlandske bøger til dansk. Han har desuden været anmelder.

Henning Ipsen blev født i Klemensker på Bornholm, og efter lærereksamen underviste han i nogle år, inden han debuterede som forfatter i 1956 med novellesamlingen "De tavse huse". Han skrev en lang række prosabøger samt radio- og TV-dramatik (Regnvejr og ingen penge). Det meste af hans digtning foregår i et realistisk beskrevet samtidsmiljø, ofte på hans fødeø Bornholm. Kampen for at frigøre sig fra sit miljø og dermed fra sine sociale og psykiske begrænsninger er et centralt motiv i Ipsens forfatterskab. Det er naturligt at skildre denne kamp indefra, så den opleves med hovedpersonens sanser og ud fra hans forudsætninger. Dette var også Ipsens sædvanlige fremstillingsprincip, men i titelnovellen og flere andre steder i novellesamlingen "Kikkerne" (1963) har han fraveget princippet. Her skildres personerne udefra, så deres fordomme og begrænsninger afsløres ubarmhjertigt, uden at man ser, hvor de har fået dem fra, eller hvad de eventuelt har gjort for at overvinde dem. Fremstillingen er entydigt satirisk, og satirens mål er en ganske bestemt holdning til tilværelsen: tilskuerens holdning.
Samme teknik brugte han også i
Det herrens år (1958)
Skrænten ved havet (1959)
Ulla, min Ulla (1961)
Midt i september (1962)
Orinoco (1965)
Hr. Gærliks korte besøg (1969) (Ordspil Gærlik - kærlig)
David Bismers forvirrede ungdom (1976).

Henning Ipsen var allerede i sin seminarietid i Skårup meget gode venner med maleren Oluf Høst. Det fortæller han om i Tommelfingre (privattryk 1972). Høst fik mange af Ipsens bøger med dedikation. Høst tegnede omslag til flere af dem.
En samling af Oluf Høsts overdådigt illustrerede breve til Henning Ipsen var udbudt hos Bruun Rasmussen i september 2018, men udgik. Brevene blev doneret til Bornholms Museer.

Referencer

Eksterne henvisninger 
 

Novelleforfattere fra Danmark
Dansksprogede forfattere fra Danmark
Shine (Joni Mitchell-album)

Shine er det nittende studiealbum med Joni Mitchell (hendes 25. i alt) udgivet i 2007. Det var sangerens første album med nye sange siden Taming the Tiger i 1998. Mitchell havde egentlig offentliggjort sin tilbagetrækning fra musikken en del år forinden, men skrev så en kontrakt med Hear Music om at udgive to nye album, hvoraf Shine er det første.

Albummet solgte den første uge efter udgivelsen 40.000 eksemplarer, hvilket bragte den direkte ind som nummer 14 på Billboard Hot 100-listen, den bedste placering et Mitchell-album havde opnået siden Hejira i 1976.

Baggrund 
I 2002 havde Joni Mitchell bekendtgjort, at hun ville stoppe med at lave musik. At hun havde genoptaget musikken, kom første gang til offentlighedens kendskab i forbindelse med et interview til The Ottowa Citizen, hvor hun afslørede, at hun var ved at indspille de første nye sange i næsten et årti, men derudover kom der ikke rigtig flere oplysninger. Fire måneder senere gav hun et interview til The New York Times, hvor hun fortalte mere, heriblandt at albummet var inspireret af Irak-krigen samt en kommentar fra hendes dattersøn til et familieskænderi: "Dårlige drømme er gode – i det store billede." Oprindeligt skulle albummet have heddet Strange Birds of Appetite eller If, men det kom altså til sidst til at hedde Shine.

En af grundene til, at Joni Mitchell var stoppet med musikken, var, at hun havde problemer med stemmen. De mange års pause samt gode behandlere havde genskabt en del af hendes stemmekraft, hvilket var med til at gøre albummet muligt.

Præsentation 
Albummet blev lanceret med en koncert akkompagneret af en danseforestilling med Alberta Ballet Company. Hele forestillingen blev filmet, og baggrunden for danserne var en række fotografier taget af Joni Mitchell af billeder på et tv-apparat; fotografierne var senere farveinverteret, så de gav grønne og hvide billeder. Hele forestilling vist for et publikum i New York 25. september 2007, og Mitchells fotografier blev samtidig udstillet på et galleri i nærheden.

Numre 
Sangene er skrevet af Joni Mitchell med mindre andet er angivet.

Musikere 
På albummet spiller Mitchell guitar, klaver og keyboards ud over at synge. Sammen med hende optræder Larry Klein på bas, Greg Leisz på pedal-steelguitar, Brian Blade på trommer og Bob Sheppard på saxofon.

På "Hana" spiller Paulinho Da Costa percussion, på "Shine" kan man høre James Taylor på akustisk guitar, og på "If" spiller Herbie Hancock klaver.

Cover 
På albummets forside ser man et still-billede fra den filmede lanceringsforestilling. I baggrunden ser man en blålig klode eller et andet himmellegeme, og foran ser man dansere, der tilsyneladende hylder kloden. Albummets titel er skrevet, så det ser ud til, at en af danserne holder ordet mellem sine hænder.

Noter 

Joni Mitchell-album
Album fra 2007
Hundene i Riga

Hundene i Riga () er en svensk kriminalroman af Henning Mankell, som foregår i Letlands hovedstad Riga. Det er den anden roman i Kurt Wallander-serien, og blev oversat til dansk af Hasse Bildt Lindegren.

Handling 

Da en redningsflåde med to lig skyller op på en svensk kyst, føres detektiven Kurt Wallander på et vildspor, der fører ham til Letland. Meget af denne bog er en sociale kommentar på det ustabile politiske klima i de tidligere sovjetrepublikker i begyndelsen af 1990'erne, før disse lande stod over for en periode af økonomiske boom, stabilitet og velstand, som startede i 2000'erne.

Kilde 
Hundene i Riga hos bibliografi.dk  

Romaner fra Sverige
Litteratur i 1993
Glode du Plat

Glode eller Claude du Plat er navnet på flere personer:

 Glode du Plat (1770-1841) – dansk officer
 Glode du Plat (1809-1864) – dansk officer
Peter Ferdinand Glud

Peter Ferdinand Glud (4. april 1804 i København – 17. juni 1849 på Billeshave lazaret) var en dansk officer.

Han var søn af en typograf, der døde, medens Glud var en lille dreng, hvorfor moderen var glad ved at få ham ind på underofficersskolen 1816. Her fra gik han af 1820 som bombardér, gennemgik siden den militære manege og var en flink berider og søgt ridelærer. Han gennemgik underofficersgraderne og blev i 1842 overfyrværker. Da Treårskrigen brød ud i 1848, var der stor mangel på artilleriløjtnanter. Glud var da en af dem, der blev udnævnt til løjtnant. Som sådan blev han ansat ved Batteriet Fuhrmann og kommanderede i slaget ved Slesvig en deling, med hvilken han ved Bustrup holdt ud i en heftig kamp mod et overlegent artilleri, indtil han fik ordre til at gå tilbage. Sine døde begravede han på stedet, og da hans batterichef om aftenen mildt bebrejdede ham, at han ej havde taget deres armatur med, svarede han, at han syntes, det var rigtigst på højnordisk vis at jorde dem med sværdet ved siden. I 1849 kom han til Fredericia og blev her 6. juni såret af en bombe, der slog ned gennem stuen, hvori han hvilede. Han døde 17. juni på Billeshave lazaret.

Han var en djærv og kraftig karakter, meget afholdt af kammeraterne. Det antages almindelig, at det er ham, H.P. Holst har skildret som artilleriløjtnanten i Den lille Hornblæser. Han var ugift.

Kilder 
 P.C. Bang, "Peter Ferdinand Glud", i: C.F. Bricka (red.), Dansk Biografisk Lexikon, København: Gyldendal 1887-1905.
 Den dansk-tydske Krig 1848-50, udg. af Generalstaben, II, 1149 ff.

Faldne danske militærfolk
Personer i Treårskrigen fra Danmark
Artilleriofficerer fra Danmark
Danskere i 1800-tallet
Personer fra København
Personer i Dansk Biografisk Leksikon